 Ìdìbò Cameroon: Paul Biya wọlé ipò àarẹ lẹẹkeje Ààrẹ Biya, ẹni ọdún márùndínlọgọrùn ti wà ní ipò láti ọdún 1982 Ó jáwé olúborí nínú ètò ìdìbò nàá tí àwọn aráàlú kò ti jáde láti dìbò, bàkan nàá ni wọn dẹrù ba àwọn olùdìbò. Ó ṣojú mi kòró, ẹ wọ bí ìgbà ayé Bàbá Fagunwa ṣe rí Ọgbẹni Biya, tó jẹ ẹni ọdún márùndínláàdọrùn, ni olórí orílẹèdè tó dàgbà jù ní ilẹ Afrika, ló tún borí pẹlú ìbò ìdá mọkànlélàádọrin gẹgẹ bi èsì ìbò tí wọn kéde. Ẹgbẹ alátakò tí n polongo fún àtúndì ìbò àarẹ tó wáyé ọhún, ṣùgbọn ìgbìmọ olùṣàkóso kọ ọ. Lọjọ Àìkú sì ni wọn ti kó àwọn ọlọpàá dìgbòlùjà lọ sí àwọn ìlú nla tó wà ní orílẹèdè nàá; Yaounde àti Douala, nítorí tí àwọn alátakò bá fẹ ṣe ìfẹhónúhàn. Agbègbè méjì tí wọn ti n sọ èdè Gẹẹsì ní orílẹèdè nàá ti n kojú rògbòdìyàn àti ìkọlù láti ọwọ àwọn ikọ ọlọtẹ, nínú èyí tí ọpọlọpọ ènìyàn ti pàdánù ẹmí wọn. Àjọ tó n pẹtù sáàwọ ní àgbáyé sọ pé àwọn olùdìbò kò jáde tó láwọn agbègbè méjéèjì tí wọn ti n sọ èdè Gẹẹsì Ọjọ méjì ṣáàjú kí wọn tó kéde èsì ìbò ni Ààrẹ tó ti pẹ lórí oyè julọ ní Afrika, Teodoro Obiang Nguema, tí orílẹèdè Equatorial Guinea kí Ọgbẹni Biya kú oríìre. Alátakò gbòógì tí Biya ní, Maurice Kamto, ti ẹgbẹ òṣèlú MRCCRM, ní ìdá mẹrìnlá péré nínú ìbò tí wọn dì. Ìlàjì àwọn tó tó ìbò dì ní Cameroon ló jáde dìbò, Tí ẹgbẹẹgbẹrún ènìyàn kò sì ráàyè dìbò nítorí ètò àábò tó mẹhẹ. Ìdúnkookò tí àwọn ọlọtẹ ti fi síta láti kọlu àwọn olùdìbò tó wà ní agbègbè tí wọn ti n sọ èdè Gẹẹsì ní ìrìyìn sọ pé ó jẹ kí ọpọlọpọ jókòó sílé wọn. Fayoṣe: Mi ò jẹbi ẹsùn kankan Íjọba ìpínlẹ Kaduna ti kéde kónílé ó gbélé Oshiomole pajúdà sí àwọn olóyè ẹgbẹ APC Àwọn kan tilẹ sọ fún ilé iṣẹ ìròyìn AFP pé àwọn gbọ ìró ìbọn ní òwúrọ kùtù ọjọ Ajé ní Buea, tíì ṣe olú ìlú agbègbè tí wọn ti n sọ èdè Gẹẹsì. Bákan nàá ni àjọ elétò ìdìbò Cameroon, Elecam, nàá dín ibùdó ìdìbò kù jákèjádò àwọn agbègbè tí wọn ti n sọ èdè Gẹẹsì. Ṣáàjú kí wọn tó kéde èsì ìbò ni àwọn ọmọ ẹgbẹ alátakò ti kọ ìwé ẹsùn pé kí àtúndì ìbò wáyé, nítorí màgò-mágó, ní ilé ẹjọ tó wà fún òfin orílẹèdè Cameroon, èyí tí yóò kéde èsì ìbò nàá. Ọgbẹni Kamto tilẹ kéde ara rẹ gẹgẹ bi ẹni tó gbégbá orókè nínú ètò ìdìbò nàá láì ní ẹrí kankan láti fi ìdí èyí múlẹ. Díẹ làwọn tó dìbò fi ju ìdá àádọta lọ Àwọn ònwòye ètò ìdìbò nàá tó ṣojú àjọ ìṣọkan ilẹ Afrika, sọ pé ètò ìdìbò nàá lọ dáàda, ṣùgbọn wọn fi kun un pé ọpọlọpọ ẹgbẹ òṣèlú ni kò ní aṣojú ní ibùdó ìdìbò.but added that most parties were not represented amongst the polling personnel. Ọjọ kan nàá tí ṣe ọjọ keje, oṣù Kẹwàá, tí ìdìbò àarẹ wáyé nàá lóyẹ kí ti ilé aṣòfin wáyé, ṣùgbọn wọn ti sun un sí ọdún 2019. : Ààrẹ orílẹèdè Cameroon, Paul Biya, ti jáwé olúborí sí ipò àarẹ fún ìgbá keje. 